TZ Studios, s.r.o.
      Poznámky k účtovnej závierke k 31.12.2013
       (Údaje sú uvádzané v celých eurách)

ZÁKLADNÉ ÚDAJE O SPOLOČNOSTI

Účtovná jednotka TZ Studios, s.r.o. (ďalej len spoločnosť) je spoločnosť s ručením obmedzeným so sídlom v Bratislave, Koncová 25, IČO: 45 717 869. Spoločnosť bola založená zakladateľskou listinou dňa 9. 7. 2010 a zapísaná do Obchodného registra Obchodného súdu Bratislava I 25. septembra 2010 pod Oddiel:Sro, Vl. č. 67715/B. Spoločnosť nie je platcom dane z pridanej hodnoty. Daňové identifikačné číslo spoločnosti je 2023111101.

HLAVNÉ ČINNOSTI SPOLOČNOSTI

Hlavným predmetom činnosti spoločnosti podľa obchodného registra je:
•	Počítačové služby,
•	služby súvisiace s počítačovým spracovaním údajov,
•	vydavateľská činnosť,
•	reklamné a marketingové služby,
•	kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)
•	sprostredkovateľská činnosť v oblasti obchodu,
•	sprostredkovateľská činnosť v oblasti služieb.

 ŠTATUTÁRNY ORGÁN SPOLOČNOSTI

Tomáš Zeman – konateľ
Mgr. Juraj Zeman - konateľ
       
Spoločnosť nemá dcérske podniky a  nie je ani neobmedzene ručiacim spoločníkom verejnej obchodnej spoločnosti a ani komplementárom komanditnej spoločnosti.

DÁTUM SCHVÁLENIA ÚČTOVNEJ ZÁVIERKY ZA PREDCHÁDZAJÚCE OBDOBIE

	Účtovná závierka Spoločnosti k 31. decembru 2012, za predchádzajúce účtovné obdobie, bola schválená valným zhromaždením Spoločnosti dňa 4. marca 2013.

INFORMÁCIA O SPOLOČNÍKOCH ÚČTOVNEJ JEDNOTKY

Štruktúra spoločníkov Spoločnosti bola takáto:

POČET PRACOVNÍKOV

Spoločnosť nemala v roku 2013 žiadneho zamestnanca v pracovnom pomere. 

    
DÔVOD ZOSTAVENIA ÚČTOVNEJ ZÁVIERKY

Spoločnosť zostavuje túto účtovnú závierku podľa §17 Zákona 431/2002 Z.z. o účtovníctve v znení neskorších predpisov ako riadnu účtovnú závierku k poslednému dňu účtovného obdobia. Účtovná závierka spoločnosti bola zostavená za predpokladu nepretržitého trvania účtovnej jednotky. 

ZÁSADY PRE VYPRACOVANIE ÚČTOVNEJ ZÁVIERKY

Účtovná závierka spoločnosti, pozostávajúca zo súvahy, výkazu ziskov a strát a poznámok k účtovnej závierke k 31.12.2013, bola pripravená v súlade s účtovnými predpismi platnými v Slovenskej republike a údaje v  účtovnej závierke správne a verne zobrazujú stav majetku a záväzkov, vlastné imanie, finančnú situáciu a hospodársky výsledok.

Informácie o účtovných zásadách a účtovných metódach  

(a)	Východiská pre zostavenie účtovnej závierky
Účtovná závierka bola zostavená za predpokladu nepretržitého trvania Spoločnosti (going concern).

Účtovné metódy a všeobecné účtovné zásady boli účtovnou jednotkou konzistentne aplikované.

(b)	Dlhodobý nehmotný majetok a dlhodobý hmotný majetok
Dlhodobý majetok nakupovaný sa oceňuje obstarávacou cenou, ktorá zahŕňa cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny od 1. januára 2003 nie sú úroky z cudzích zdrojov ani realizované kurzové rozdiely, ktoré vznikli do momentu uvedenia dlhodobého majetku do používania.

Dlhodobý majetok vytvorený vlastnou činnosťou sa oceňuje vlastnými nákladmi. Vlastnými nákladmi sú všetky priame náklady vynaložené na výrobu alebo inú činnosť a nepriame náklady, ktoré sa vzťahujú na výrobu alebo inú činnosť. 

Náklady na výskum sa neaktivujú, účtujú sa do nákladov účtovného obdobia, v ktorom vznikli. Náklady na vývoj sa účtujú do obdobia, v ktorom vznikli, ale tie náklady na vývoj, ktoré sa vzťahujú na jasne definovaný výrobok alebo proces, pri ktorých je možné preukázať technickú realizovateľnosť a možnosť predaja a spoločnosť má dostatočné zdroje na dokončenie projektu, jeho predaj alebo na vnútorné využitie jeho výsledkov, sa aktivujú, a to vo výške, ktorá je pravdepodobná, že sa získa späť z budúcich ekonomických úžitkov.

Aktivované náklady na vývoj sa odpisujú počas maximálne 5 rokov, a to v tých účtovných obdobiach, v ktorých sa očakáva predaj produktu alebo využívanie procesu. Ak sa zníži ich hodnota, odpisujú sa na sumu, ktorá je pravdepodobná, že sa získa späť z budúcich ekonomických úžitkov.
 
Odpisy dlhodobého nehmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia. Odpisovať sa začína počnúc  mesiacom, v ktorom bol dlhodobý majetok uvedený do používania. Drobný dlhodobý nehmotný majetok, ktorého obstarávacia cena (resp. vlastné náklady) je 1 660 EUR, od 1. marca 2009 2 400 EUR, a nižšia, sa odpisuje jednorazovo pri uvedení do používania. Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

	Predpokladaná		Metóda		Ročná odpisová	
		doba používania
v rokoch		odpisovania		sadzba v %	
Aktivované náklady na vývoj	5		lineárna		20	
Softvér	4		lineárna		25	
Oceniteľné práva (licencia)	8		lineárna		12,5	
Drobný dlhodobý nehmotný majetok	rôzna		jednorazový odpis		100	

Dlhodobý nehmotný majetok, ktorý bol uvedený do používania najneskôr do 28. februára 2009 v ocenení rovnom alebo nižšom ako 2 400 EUR, sa považuje za dlhodobý nehmotný majetok a pokračuje sa v jeho odpisovaní.

Odpisy dlhodobého hmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia. Odpisovať sa začína počnúc mesiacom, v ktorom bol dlhodobý hmotný majetok uvedený do používania. Drobný dlhodobý hmotný majetok, ktorého obstarávacia cena (resp. vlastné náklady) je 996 EUR, od 1. marca 2009 1 700 EUR, a nižšia, sa odpisuje jednorazovo pri uvedení do používania. Pozemky sa neodpisujú. 

(c)	Cenné papiere a podiely
Cenné papiere a podiely sa oceňujú obstarávacími cenami vrátane nákladov súvisiacich s obstaraním. Od obstarávacej ceny je odpočítané zníženie hodnoty cenných papierov a podielov. 

(d)	Zásoby 
Zásoby sa oceňujú nižšou z nasledujúcich hodnôt: obstarávacou cenou (nakupované zásoby) alebo vlastnými nákladmi (zásoby vytvorené vlastnou činnosťou) alebo čistou realizačnou hodnotou.

Obstarávacia cena zahŕňa cenu zásob a náklady súvisiace s obstaraním (clo, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Nakupované zásoby sa oceňujú váženým aritmetickým priemerom z obstarávacích cien.

Vlastné náklady zahŕňajú priame náklady (priamy materiál, priame mzdy a ostatné priame náklady) a časť nepriamych nákladov bezprostredne súvisiacich s vytvorením zásob vlastnou činnosťou (výrobná réžia). Výrobná réžia sa do vlastných nákladov zahŕňa v závislosti od stupňa rozpracovanosti týchto zásob. Správna réžia a odbytové náklady nie sú súčasťou vlastných nákladov. Súčasťou vlastných nákladov nie sú úroky z cudzích zdrojov.

Čistá realizačná hodnota je predpokladaná predajná cena znížená o predpokladané náklady na ich dokončenie a o predpokladané náklady súvisiace s ich predajom.  

Zníženie hodnoty zásob sa upravuje vytvorením opravnej položky.

(e)	Zákazková výroba
Zákazková výroba sa vykazuje použitím metódy stupňa dokončenia zákazky (angl. percentage-of-completion-method).

(f)	Pohľadávky
Pohľadávky pri ich vzniku sa oceňujú ich menovitou hodnotou; postúpené pohľadávky a pohľadávky nadobudnuté vkladom do základného imania sa oceňujú obstarávacou cenou vrátane nákladov súvisiacich s obstaraním. Toto ocenenie sa znižuje o pochybné a nevymožiteľné pohľadávky.

(g)	Peňažné prostriedky a ceniny
Peňažné prostriedky a ceniny sa oceňujú ich menovitou hodnotou. Zníženie ich hodnoty sa vyjadruje opravnou položkou.

(h)	Náklady budúcich období a príjmy budúcich období
Náklady budúcich období a príjmy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

(i)	Rezervy
Rezervy sú záväzky s neurčitým časovým vymedzením alebo výškou; tvoria sa na krytie známych rizík alebo strát z podnikania. Oceňujú sa v očakávanej výške záväzku.

(j)	Záväzky
Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení. 

(k)	Odložené dane
Odložené dane (odložená daňová pohľadávka a odložený daňový záväzok) sa vzťahujú na: 
a)	dočasné rozdiely medzi účtovnou hodnotou majetku a účtovnou hodnotou záväzkov vykázanou v súvahe a ich daňovou základňou,
b)	možnosť umorovať daňovú stratu v budúcnosti, ktorou sa rozumie možnosť odpočítať daňovú stratu od základu dane v budúcnosti,
c)	možnosť previesť nevyužité daňové odpočty a iné daňové nároky do budúcich období.

(l)	Výdavky budúcich období a výnosy budúcich období
Výdavky budúcich období a výnosy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

(m)	Emisné kvóty
Bezodplatne pripísaný proporčný podiel emisných kvót v ocenení reprodukčnou obstarávacou cenou sa účtuje v prospech výnosov budúcich období. 

Zúčtovanie výnosov budúcich období sa uskutočňuje v časovej a vecnej súvislosti s použitím bezodplatne pripísaných emisných kvót z dôvodu ich predaja alebo tvorby rezervy alebo splnenia povinnosti odovzdania emisných kvót.

(n)	Dotácie zo štátneho rozpočtu
O nároku na dotácie zo štátneho rozpočtu sa účtuje, ak je takmer isté, že na základe splnených podmienok na poskytnutie dotácie sa Spoločnosti daná dotácia poskytne.

Dotácie na hospodársku činnosť Spoločnosti sa najskôr vykazujú ako výnosy budúcich období a do výkazu ziskov a strát sa rozpúšťajú ako výnosy z hospodárskej činnosti v časovej a vecnej súvislosti s vynaložením nákladov na príslušný účel.

Dotácie na obstaranie dlhodobého hmotného majetku a dlhodobého nehmotného majetku sa najskôr vykazujú ako výnosy budúcich období a do výkazu ziskov a strát sa rozpúšťajú v časovej a vecnej súvislosti so zaúčtovaním odpisov z tohto dlhodobého majetku. 

(o)	Prenájom (lízing)
Operatívny prenájom. Majetok prenajatý na základe operatívneho prenájmu vykazuje ako svoj majetok jeho vlastník, nie nájomca.
Finančný prenájom (s kúpnou opciou; bez kúpnej opcie je považovaný za operatívny prenájom). Majetok prenajatý na základe zmluvy uzatvorenej do 31. decembra 2003 vykazuje ako svoj majetok jeho vlastník, nie nájomca. Majetok prenajatý na základe zmluvy uzatvorenej 1. januára 2004 a neskôr vykazuje ako svoj majetok jeho nájomca, nie vlastník.

(p)	Deriváty
Deriváty sa oceňujú reálnou hodnotou.

Zmeny reálnych hodnôt zabezpečovacích derivátov sa účtujú bez vplyvu na výsledok hospodárenia, priamo do vlastného imania.

Zmeny reálnych hodnôt derivátov určených na obchodovanie na tuzemskej burze, zahraničnej burze alebo inom verejnom trhu sa účtujú s vplyvom na výsledok hospodárenia.

Zmeny reálnych hodnôt derivátov určených na obchodovanie na neverejnom trhu sa účtujú bez vplyvu na výsledok hospodárenia, priamo do vlastného imania.

(q)	Majetok a záväzky zabezpečené derivátmi
Majetok a záväzky zabezpečené derivátmi sa oceňujú reálnou hodnotou. Zmeny reálnych hodnôt majetku a záväzkov zabezpečených derivátmi sa účtujú bez vplyvu na výsledok hospodárenia, priamo do vlastného imania. 

(r)	Cudzia mena
Majetok a záväzky vyjadrené v cudzej mene sa ku dňu uskutočnenia účtovného prípadu prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu. 

Majetok a záväzky vyjadrené v cudzej mene (okrem prijatých a poskytnutých preddavkov) sa ku dňu, ku ktorému sa zostavuje účtovná závierka, prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň, ku ktorému sa zostavuje účtovná závierka, a účtujú sa s vplyvom na výsledok hospodárenia. 

Prijaté a poskytnuté preddavky v cudzej mene sa prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu. Ku dňu, ku ktorému sa zostavuje účtovná závierka, sa na menu euro už neprepočítavajú. 

(s)	Výnosy
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu.

Hospodársky výsledok

Hospodársky výsledok pred zdanením predstavuje rozdiel výnosov účtovaných na účtoch účtovej triedy 6 a nákladov účtovaných na účtoch účtovných skupín 50 až 58 a účtoch 596, 597 a 598 a je v účtovnej závierke rozdelený na hospodársky výsledok prevádzkový, finančný a mimoriadny.

Daňová povinnosť
Daňová povinnosť bola zistená na základe hospodárskeho výsledku a sadzby určenej zákonom o daniach z príjmov s prihliadnutím na odchýlky v konštrukcii dane vykonané podľa citovaného zákona.

Hospodársky výsledok
Hospodársky výsledok pred zdanením predstavuje rozdiel výnosov účtovaných na účtoch účtovej triedy 602 až 668 a nákladov účtovaných na účtoch účtovných skupín 501 až 568.

INFORMÁCIE O ÚDAJOCH NA STRANE AKTÍV SÚVAHY

Prenajatý majetok

Spoločnosť nemá žiaden prenajatý majetok.

Majetok

Dlhodobý nehmotný majetok a dlhodobý hmotný majetok

Spoločnosť nemá k 31.12.2013 žiaden dlhodobý nehmotný  majetok.

Pohyby hmotného majetku za obdobie od 1.1.2013 do 31.12.2013 sú zhrnuté nasledovne:

Stav k 31.12.2012	
Úbytky	
Prírastky	
Stav k 31.12.2013	
Obstarávacia cena	0	0	2 629	2 629	
Samostatné hnuteľné veci	0	0	2 629  	2 629	
Oprávky	0	0	110	110	
Oprávky k samost. hnuteľ. veciam	0	0	110	110	

Prehľad o dlhodobom hmotnom majetku

Názov	Dátum obstarania	Cena	Odpis	Oprávky	Zostatková cena	
			účtovný	daňový	účtovné	daňové	účtovná	daňová	
Počítač Mcbook	18.11.2013	2 629	110	110	110	110	2 519	2 519	

Na žiaden majetok Spoločnosti nebolo zriadené záložné právo.

Dlhodobý finančný majetok

Spoločnosť neeviduje žiaden dlhodobý finančný majetok.

Údaje o zásobách

Spoločnosť nemá žiadne zásoby.

Údaje o pohľadávkach
 
Spoločnosť eviduje k 31.12.2013 nasledovné pohľadávky:
Druh	Účet	Stav k 31.12.2013	Stav k 31.12.2012	
Odberatelia	311100	0	0	
Spolu	-	0	0	

Veková štruktúra pohľadávok je uvedená v nasledujúcom prehľade:

Údaje o finančnom majetku

 Štruktúra krátkodobých finančných aktív k 31.12. 2013 je nasledovná:

Krátkodobé finančné aktíva	Účet	Stav k 31.12.2013	Stav k 31.12.2012	
Pokladnica	211100	3 128	3 134	
Bankový účet	221100	13 950	1 167	
Spolu		17 078	4 301	

Ako finančné účty sú vykázané peniaze v pokladnici, účty v banke. Účtom v banke môže Spoločnosť voľne disponovať. 

Údaje o prechodných účtov aktív

Časové rozlíšenie

Ide o tieto položky:

INFORMÁCIE O ÚDAJOCH NA STRANE PASÍV SÚVAHY

Údaje o vlastnom imaní

 	Stav k 31.12.2013	Prírastky	Úbytky	Stav k 31.12.2012	
Základné imanie	5 000	0	0	5 000	
Zák.rezervný fond	97	0	0	97	
Nerozdelený zisk	0	0	0	0	
Neuhradená strata	- 2 251	- 2 251	0	0	
HV bežného roku	20 693	22 944	0	- 2 251	
Vlastné imanie spolu	23 539	20 693	0	2 846	

Údaje o rezervách
					         
Druh rezerv	Stav k 31.12.2013	Stav k 31.12.2012	
Na účtovnú závierku	360	360	

Údaje o záväzkoch

Štruktúra záväzkov (okrem bankových úverov) podľa zostatkovej doby splatnosti je uvedená v nasledujúcom prehľade:

Štruktúra záväzkov je nasledovná:
						                                    			
Druh	Účet	Stav k 31.12.2013	Stav k 31.12.2012	
Dodávatelia – tuzemskí	321100	1 108	112	
Rezervy	323100	360	360	
Zúčt. s inš.soc. a zdrav. poistenia	336100	0	16	
Štát – daňové záväzky a dotácie	34xxxx	6 612	275	
Záväzky voči spoločníkom	366100	0	700	
Spolu	-	8 080	1 463	
 
Odložený daňový záväzok

Spoločnosť neúčtuje o odloženom daňovom záväzku.

Sociálny fond

Spoločnosť v roku 2013 netvorila sociálny fond, nakoľko nezamestnávala žiadneho zamestnanca v pracovnom pomere.

Bankové úvery

Spoločnosť nemá žiaden bankový úver k 31.12.2013. 

Údaje o prechodných účtov pasív

Spoločnosť neeviduje k 31.12.2013 žiadne zostatky na účtoch časového rozlíšenia.						

INFORMÁCIE O VÝNOSOCH

Tržby za vlastné výkony a tovar

Tržby za vlastné výkony sú uvedené v nasledujúcom prehľade:

Ostatné výnosy z hospodárskej činnosti

Spoločnosť nemala v roku 2013 žiadne výnosy z hospodárskej činnosti. 

Kurzové zisky

Prehľad o kurzových ziskoch:

Finančné výnosy

Štruktúra finančných výnosov je uvedená v nasledujúcom prehľade:

Mimoriadne výnosy

Štruktúra mimoriadnych výnosov je uvedená v nasledujúcom prehľade:

INFORMÁCIE O NÁKLADOCH

Náklady na poskytnuté služby

Prehľad o nákladoch na poskytnuté služby:
					
 	 	2013	 	2012	
Účtovníctvo		673		836	
Ostatné služby		2 175		4	
Spolu		2 848		812	

Ostatné náklady na hospodársku činnosť

Ostatné náklady na hospodársku činnosť sú uvedené v priloženej tabuľke:

Kurzové straty

Prehľad o kurzových stratách: 

Finančné náklady

Štruktúra finančných nákladov je uvedená v nasledujúcom prehľade:

Mimoriadne náklady

Štruktúra mimoriadnych nákladov je uvedená v nasledujúcom prehľade:

Transformácia výsledku hospodárenia na základ dane	
				
účtovné výnosy		30 872 	
účtovné náklady	 	4 507	
Výsledok hospodárenia pred zdanením	26 365	
				
Pripočítateľné položky			
518.990	Ostatné služby nedaňové	332	
545.100	Ostatné pokuty,penále a úroky z omeškania	30	
548.990	Ostatné náklady na HČ nedaňové	110	
Spolu pripočitateľné položky	472	

Základ dane pred zaúčtovaním dane	26 837	
Odpočet daňovej straty z r. 2012		2 173	
Základ dane po odpočítaní daňovej straty		24 664	
z toho 23 % daň	 	5 673	
Preddavky na daň podľa §42 č. 595/2003 Z.z.	0	
Spolu preddavky		0	
 Daň na úhradu		5 673	
Preplatok na dani		0	
Daň na účely určenia výšky preddavkov	5 426	
				
Výsledok hospodárenia po zdanení	20 692	

NÁSLEDNÉ UDALOSTI

Spoločnosti nie sú známe žiadne iné skutočnosti, ktoré vznikli po dni, ku ktorému je zostavená účtovná závierka, ktoré by významnejším spôsobom menili výsledky účtovnej závierky za rok 2013, resp. by významnejším spôsobom ovplyvnili činnosť spoločnosti v nasledujúcich zdaňovacích obdobiach. 

V Bratislave, 22. marca 2014				

                                                                                      .........................................................
					      Juraj Zeman                            
        konateľ